CELEX: 62006TN0194
Language: lt
Date: 2006-07-18 00:00:00
Title: Byla T-194/06 2006 m. liepos 18 d. pareikštas ieškinys byloje SNIA prieš Komisiją

2.9.2006   
            
            
               LT
            
            
               Europos Sąjungos oficialusis leidinys
            
            
               C 212/43
            
         2006 m. liepos 18 d. pareikštas ieškinys byloje SNIA prieš Komisiją
   
   (Byla T-194/06)
   (2006/C 212/73)
   Proceso kalba: italų
   Šalys
   
      Ieškovė: SNIA S.p.A., atstovaujama advokatų Alberto Santa Maria ir Claudi Biscaretti di Rufia
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. gegužės 3 d. Komisijos sprendimą C(2006)1766 galutinis byloje COMP/F/38.620 — Vandenilio peroksidas ir natrio perboratas, kuriuo be kitų įmonių, kurioms buvo skirtas šis sprendimas, SNIA S.p.A. solidariai su Caffaro S.r.l. buvo paskirta 1,078 mln. eurų bauda.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Šioje byloje priimtas sprendimas yra toks pat kaip ir byloje L'Air Liquide prieš Komisiją, T-185/06.
   Šio atžvilgiu reikia pabrėžti, kad šioje byloje atsakovė nurodė, jog Industrie Chimiche Caffaro S.p.A (ICC) tuo metu, kai įvyko faktinės aplinkybės, iš esmės priklausė ne tik nuo Caffaro S.p.A., bendrovės, kurios vertybiniai popieriai kotiruojami Italijos biržoje, ir kuri valdė 100 % ICC akcijų, bet ir nuo pačios ieškovės, valdančios nuo 53 % iki 59 % Caffaro S.p.A. akcijų. Iš esmės dėl to ieškovė buvo pripažinta solidariai atsakinga už Komisijos nustatytą Caffaro S.r.l. pažeidimą.
   Grįsdama savo reikalavimus ieškovė nurodo, kad:
   
               —
            
            
               Komisija neįrodė priklausomumo ryšio tarp SNIA ir ICC ginčijamu laikotarpiu. Komisija taip pat neįrodė, kad tuo pačiu laikotarpiu buvo priklausomumo ryšys tarp Caffaro S.p.A. ir ICC;
            
         
               —
            
            
               vertindama Caffaro S.p.A. ir SNIA susiliejimo svarbą siekdama nustatyti lemiamą SNIA įtaką, Komisija neatsižvelgė į tai, kad Caffaro S.p.A. įsiliejimas į SNIA (kaip ir bendrovės ICC pavadinimo pakeitimas į Caffaro S.p.A., šiuo metu Caffaro S.r.l.) įvyko 2000 m., t. y. praėjus vieneriems metams po pasitraukimo iš balinimo priemonių rinkos, ir kad kaip jau buvo nurodyta, lemiamą Caffaro S.p.A. įtaka ICC atitinkamu laikotarpiu Komisijos nebuvo įrodyta;
            
         
               —
            
            
               vienintelė atsakinga už nagrinėjamą pažeidimą yra ICC (šiuo metu — Caffaro S.r.l.), kuri nebuvo likviduota, o pakeitė tik pavadinimą. Antra, net jei Caffaro S.p.A. būtų atsakinga už šį pažeidimą, pastarosios teisių perėmėja yra Caffaro S.r.l., o ne SNIA.